stanford-oval/wikipedia huggingface dataset:
Adam Busch

| Adam Busch |
| --- | --- |
 Adam Busch vuonna 2004.
Henkilötiedot
Syntynyt: 6. heinäkuuta 1978 (ikä 46) East Meadow, New York
Ammatti:  näyttelijä
Aiheesta muualla
IMDb 
Adam Busch (s. 6. heinäkuuta 1978 East Meadow, New York) on yhdysvaltalainen näyttelijä. Hänet tunnetaan kenties parhaiten roolistaan Warren Mearsina televisiosarjassa Buffy, vampyyrintappaja. Hän oli mukana sarjan kolmella viimeisellä tuotantokaudella viidennen kauden jaksosta Robottirakkautta lähtien. Buffyn lisäksi Busch on vieraillut muun muassa televisiosarjoissa Kova laki, The Jury ja House. Hän on mukana myös televisiosarjassa Back to You, joka alkoi vuonna 2007. Busch on esiintynyt myös elokuvien puolella. Hänellä oli pieni rooli esimerkiksi vuoden 1994 elokuvassa Leon. Sittemmin hän on esiintynyt elokuvissa Sugar & Spice (2001) ja American Dreamz (2006). Busch toimii myös laulajana yhtyeessä Common Rotation. Hän seurustelee entisen Buffy-kanssanäyttelijänsä Amber Bensonin kanssa.
Aiheesta muualla

Kuvia tai muita tiedostoja aiheesta Adam Busch Wikimedia Commonsissa
Adam Busch Internet Movie Databasessa. (englanniksi)
Koekytkentälevy

LED-näyttö koekytkentälevyllä kytkettynä Arduino-mikrokontrolleriin taustalla
Koekytkentälevy tai koekytkentäalusta (engl. breadboard) on levy, jolla voi testata elektronisia kytkentöjä tarvitsematta juottaa komponentteja. Levyllä on suuri määrä pieniä reikiä standardin 2,54 millimetrin välein (0,1 tuumaa), joissa on kontaktipinta ja joihin liitettävien komponenttien johtimet painetaan. Reiät on jaettu ryhmiin ja kunkin ryhmän reikien kontaktit on levyn sisällä yhdistetty toisiinsa sähköisesti. Liitettävien komponenttien johtimet tai kytkentänastat sijoitetaan eri ryhmiin, jolloin niiden välille voidaan kytkeä muita komponentteja tai hyppylankoja. Koekytkentälevyn reunoilla voi olla pitkiä reikäryhmiä esimerkiksi virransyöttöä varten.
Levyjä on saatavana eri kokoisina ja pinnien määrä vaihtelee. Pieniä levyjä saattaa olla mahdollista yhdistää, jolloin pinnien määrä kasvaa. Koekytkentälevyjä voi käyttää moneen kertaan. Koekytkentälevyn avulla onkin hyvin helppoa kokeilla yksinkertaisia kytkentöjä ja kytkentöjä on helppo muuttaa.
Vaihtoehtoinen alusta kytkentöjen testaamiseen on reikäpiirilevy, johon osat kiinnitetään juottamalla.
Wikimedia Commonsissa on kuvia tai muita tiedostoja aiheesta .
Kotkan Sanomat

Kotkan Sanomat oli Kotkassa ilmestynyt suomenkielinen sanomalehti. Lehti kuvaili kantaansa suomenmieliseksi, vapaamieliseksi ja kansanvaltaiseksi, ja työväenkysymystä käsitellään työväenliikkeen periaatteiden mukaisesti. Kirjeenvaihtajia oli Helsingissä, Viipurissa ja muissakin kaupungeissa ja maaseudulla. Kymenlaakson asioita seurattiin erityisen tarkasti.
Lehti pyrki edistämään työväestön henkistä ja aineellista tilaa ja naisten oikeuksia kaikilla aloilla. Raittiusasioissa lehti oli ehdottoman raittiuden kannalla. Lehdessä on ilmestynyt myös lisälehti Nuorukaisten ystävä, joka sisälsi uskonnollista lukemista ja hartauskirjoituksia.
Kotkan Sanomien näytenumero ilmestyi 20. joulukuuta 1882, ja se alkoi ilmestyä säännöllisesti vuonna 1883 kerran viikossa keskiviikkoisin. Vuonna 1891 lehti alkoi ilmestyä kaksi kertaa viikossa (tiistaina ja lauantaina) ja 1899 kolme kertaa viikossa (tiistaina, torstaina ja lauantaina). Lehden viimeinen numero ilmestyi 17. joulukuuta 1903.
Adam Cabral

Adam Cabral (s. 7. lokakuuta 1994 London, Ontario, Kanada) on kanadalainen näyttelijä. Hänet tunnetaan elokuvista Shania: A Life in Eight Albums (2005) ja The One - se oikea (2003). Hän on myös esiintynyt muun muassa sarjoissa 1-800-Missing ja Train 48. Hän on näytellyt televisiosarjoissa vuodesta 2001, esimerkiksi Wild Iris (2001).
Aiheesta muualla

Adam Cabral Internet Movie Databasessa. (englanniksi)
7-PET

| PET-7 |
| --- | --- |

Tunnisteet
IUPAC-nimi:  (2R)-2-[(2S,6R,14R,15S,16R)-11,15-dimetoksi-5-metyyli-13-oksa-5-atsaheksasyklo[13.2.2.12,8.01,6.02,14.012,20]ikosa-8(20),9,11,18-tetraen-16-yyli]-4-fenyylibutan-2-oli
CAS-numero:  13965-63-4
PubChem CID:  203125
Ominaisuudet
Molekyylikaava:  C31H39NO4
Moolimassa:  489,66 g/mol
7-PET on K. W. Bentleyn löytämä voimakas opioidi, se on 300 kertaa morfiinia vahvempi suhteessa painoon. Se on sukua etorfiinille, joka on voimakas analgeetti ja jota käytetään lähinnä suurten eläinten sedaatiossa.
Etorfiinista poiketen 7-PET:iä ei ole luokiteltu laittomaksi huumausaineeksi, mutta sen luokittelua laittomaksi on suunniteltu Yhdysvalloissa, Kanadassa, Australiassa ja Uudessa-Seelannissa.
Käännös suomeksi
462

| --- | --- |
Vuosisadat: 200-luku · 300-luku · 400-luku · 500-luku · 600-luku
Vuosikymmenet: 390-luku · 400-luku · 410-luku · 420-luku · 430-luku · 440-luku 450-luku · 460-luku · 470-luku · 480-luku · 490-luku · 500-luku
Vuodet: 390 · 391 · 392 · 393 · 394 · 395 · 396 · 397 · 398 · 399 400 · 401 · 402 · 403 · 404 · 405 · 406 · 407 · 408 · 409 410 · 411 · 412 · 413 · 414 · 415 · 416 · 417 · 418 · 419 420 · 421 · 422 · 423 · 424 · 425 · 426 · 427 · 428 · 429 430 · 431 · 432 · 433 · 434 · 435 · 436 · 437 · 438 · 439 440 · 441 · 442 · 443 · 444 · 445 · 446 · 447 · 448 · 449 450 · 451 · 452 · 453 · 454 · 455 · 456 · 457 · 458 · 459 460 · 461 · 462 · 463 · 464 · 465 · 466 · 467 · 468 · 469 470 · 471 · 472 · 473 · 474 · 475 · 476 · 477 · 478 · 479 480 · 481 · 482 · 483 · 484 · 485 · 486 · 487 · 488 · 489 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509
Kuolleita

Licinia Eudoxia, Itä-Rooman keisarin Theodosius II:n tytär.
7,65×17 mm Browning

7,65×17 mm Browning -patruunoita.
7,65×17 mm Browning (tunnettu myös muun muassa nimillä .32 ACP ja 7,65×17mm Browning SR) on John Moses Browningin suunnittelema puolivaippainen, keskisytytteinen pistoolin patruuna.
Browning suunnitteli patruunan ensimmäistä itselataavaa pistoolimalliaan, myöhempää FN Browning M1900 varten vuosina 1896 - 1897, Yhdysvalloissa patruuna esiteltiin hänen Colt's Manufacturing Companylle suunnittelemansa Colt Model 1903 -pistoolin myötä ja sai siellä nimekseen aseen valmistajan mukaisesti .32 Automatic Colt Pistol (.32 ACP).
Kellonummen hautausmaa

Timo ja Tuomo Suomalaisen suunnittelema siunauskappeli vuonna 1994
Kellonummen hautausmaa on Espoon seurakuntayhtymän hallintaan kuuluva hautausmaa. Se sijaitsee Vanha-Espoon pohjoispuolella Karhusuolla Lommilan kylässä. Se on vihitty käyttöön vuonna 1986. Sen pinta-ala on 19,6 hehtaaria.
Espoon kirkkovaltuusto päätti ostaa Lukkarinpuron varrella sijainneen 5,5 hehtaarin suuruisen maa-alueen jo vuonna 1956, mutta suunnittelukilpailun käynnistäminen lykkääntyi yli kahdella vuosikymmenellä. Kellonummen hautausmaan perustamista varten luotiin aatekilpailu, jonka Espoon kirkkoneuvosto hyväksyi 17. syyskuuta 1978. Määräajassa kilpailuun saapui 22 kilpailuehdotusta, joista voittajaksi valittiin maisema-arkkitehti Auli Hietakangas-Kochin kilpailuehdotus Metsä ja niitty. Hautausmaan rakentaminen alkoi 1980-luvun alussa, jolloin sen alue laajeni lisämaan ostolla 19,59 hehtaarin laajuiseksi. Hautausmaa valmistui vuonna 1986. Siihen liitettiin vuonna 2007 tunnustukseton hauta-alue.
Hautausmaalla on arkkitehtien Timo ja Tuomo Suomalaisen suunnittelemat siunauskappeli sekä huoltorakennus. Hautausmaan siunauskappeli on rakennettu alueella sijainneen kaatopaikan päälle. Haudat ovat luonnontilaisen mäntymetsikön keskellä.
Liikenne

Hautausmaalle pääsee suoraan Espoon sisäisellä linja-autolinjalla 246K (Espoon keskus – Röylä) päivisin. Aamuisin ja iltaisin Espoon keskuksen ja Röylän välillä ajaa linja 246, jonka lähin pysäkki, Kellonummentie, sijaitsee noin kilometrin päässä hautausmaasta.
Kellonummelle haudattuja tunnettuja henkilöitä

Kai Heinonen, pilapiirtäjä
Antti Hyry, kirjailija
Esa Kaartamo, muusikko, tuottaja, lauluntekijä, Broadcastin perustajajäsen
Juha Keltti, juristi, kansalaisaktivisti
Paavo Pentikäinen, näyttelijä, teatteriohjaaja
Gösta Sundqvist, muusikko, radiokoomikko, tuottaja, Leevi and the Leavingsin laulaja
Jukka Wasama, rumpali (Piirpauke, Wasama Quartet)
Kalevan kisat 2018

Kalevan kisat 2018 eli yleisurheilun Suomen-mestaruuskilpailut järjestettiin 19.–22. heinäkuuta 2018 Jyväskylässä, jossa kilpailut käytiin Harjun stadionilla. Kaikkiaan kisat olivat 111:nnet ja kuudennet Jyväskylässä pidetyt. Aikaisemmin Kalevan kisat oli järjestetty kaupungissa vuosina 1950, 1965, 1974, 1992 ja 2006. Kisojen järjestäjäseurana toimi Jyväskylän Kenttäurheilijat. Kisojen pääsihteerinä toimi Pasi Valoranta ja järjestelytoimikunnan puheenjohtajana Antti Mero.
Mitalistit > Miehet > Kenttälajit

| Laji | Sijoitukset | Sijoitukset | Sijoitukset | Selostus |  |  |
| --- | --- | --- | --- | --- | --- | --- |
| Korkeushyppy  21.7. |  | Samuli Eriksson   Salon Vilpas | 215 SB |  |  |  |
| Korkeushyppy  21.7. |  | Arttu Mattila   Äänekosken Urheilijat | 213 |  |  |  |
| Korkeushyppy  21.7. |  | Matias Mustonen   Lempäälän Kisa Yleisurheilu | 211 PB |  |  |  |
|    |    |    |    |    |  |  |
| Seiväshyppy  21.7. |  | Urho Kujanpää Tampereen Pyrintö | 537 |  |  |  |
| Seiväshyppy  21.7. |  | Tomas Wecksten Karhulan Urheilijat | 532 |  |  |  |
| Seiväshyppy  21.7. |  | Tommi Holttinen Someron Esa | 527 |  |  |  |
|    |    |    |    |    |  |  |
| Pituushyppy  21.7. |  | Kristian Bäck   Vasa IS | 793 SB |  |  |  |
| Pituushyppy  21.7. |  | Henri Väyrynen   Kajaanin Kipinä | 772 |  |  |  |
| Pituushyppy  21.7. |  | Kristian Pulli   Kaipolan Vire | 768 |  |  |  |
|    |    |    |    |    |  |  |
| Kolmiloikka  22.7. |  | Simo Lipsanen  Lappeenrannan Urheilu-Miehet | 16,27 |  |  |  |
| Kolmiloikka  22.7. |  | Topias Koukkula Kangasalan Urheilijat | 15,72 |  |  |  |
| Kolmiloikka  22.7. |  | Veikko Nugraha Espoon Tapiot | 15,41 PB |  |  |  |
|    |    |    |    |    |  |  |
| Kuulantyöntö  20.7. |  | Timo Kööpikkä   Seinäjoen Seudun Urheilijat | 19,13 PB |  |  |  |
| Kuulantyöntö  20.7. |  | Arttu Kangas   Kankaanpään seudun Leisku | 18,56 |  |  |  |
| Kuulantyöntö  20.7. |  | Tomas Söderlund   IF Raseborg | 17,70 SB |  |  |  |
|    |    |    |    |    |  |  |
| Kiekonheitto  20.7. |  | Frantz Kruger Vasa IS | 57,12 |  |  |  |
| Kiekonheitto  20.7. |  | Pyry Niskala Seinäjoen Seudun Urheilijat | 56,47 |  |  |  |
| Kiekonheitto  20.7. |  | Oskari Perälampi Espoon Tapiot | 55,37 |  |  |  |
|    |    |    |    |    |  |  |
| Moukarinheitto  21.7. |  | Henri Liipola   Someron Esa | 72,13 |  |  |  |
| Moukarinheitto  21.7. |  | Tuomas Seppänen   Noormarkun Nopsa | 70,50 SB |  |  |  |
| Moukarinheitto  21.7. |  | Aaron Kangas   Kankaanpään seudun Leisku | 70,27 |  |  |  |
|    |    |    |    |    |  |  |
| Keihäänheitto  22.7. |  | Oliver Helander IF Raseborg | 81,26 |  |  |  |
| Keihäänheitto  22.7. |  | Toni Keränen Limingan Niittomiehet | 78,86 PB |  |  |  |
| Keihäänheitto  22.7. |  | Teo Takala IF Raseborg | 76,94 PB |  |  |  |
|    |    |    |    |    |  |  |
| Kymmenottelu  21.–22.7. |  | Juuso Hassi Oriveden Ponnistus | 7512 SB |  |  |  |
| Kymmenottelu  21.–22.7. |  | Leo Uusimäki Kenttäurheilijat-58 | 7162 PB |  |  |  |
| Kymmenottelu  21.–22.7. |  | Eetu Kangas Seinäjoen Seudun Urheilijat | 7068 SB |  |  |  |
|    |    |    |    |    |  |  |
WR: maailmanennätys | AR: maanosan ennätys | NR: kansallinen ennätys | CR: kilpailujen ennätys | WL: maailman kauden kärkitulos | EL: Euroopan kauden kärkitulos | kkk: kauden kotimainen kärkitulos | PB: oma ennätys | SB: kauden paras
Mitalistit > Naiset > Kenttälajit

| Laji | Sijoitukset | Sijoitukset | Sijoitukset | Selostus |  |  |
| --- | --- | --- | --- | --- | --- | --- |
| Korkeushyppy  22.7. |  | Eleriin Haas HIFK | 188 SB |  |  |  |
| Korkeushyppy  22.7. |  | Ella Junnila Janakkalan Jana | 186 |  |  |  |
| Korkeushyppy  22.7. |  | Jessica Kähärä Mikkelin Kilpa-Veikot | 186 PB |  |  |  |
|    |    |    |    |    |  |  |
| Seiväshyppy  20.7. |  | Wilma Murto   Salon Vilpas | 460 PB |  |  |  |
| Seiväshyppy  20.7. |  | Minna Nikkanen   Someron Esa | 435 SB |  |  |  |
| Seiväshyppy  20.7. |  | Saga Andersson   Esbo IF | 425 |  |  |  |
|    |    |    |    |    |  |  |
| Pituushyppy  20.7. |  | Kira Kytölä   Esbo IF | 642 PB |  |  |  |
| Pituushyppy  20.7. |  | Taika Koilahti   Turun Weikot | 613 |  |  |  |
| Pituushyppy  20.7. |  | Jessica Kähärä   Mikkelin Kilpa-Veikot | 611 |  |  |  |
|    |    |    |    |    |  |  |
| Kolmiloikka  21.7. |  | Kristiina Mäkelä Orimattilan Jymy | 14,31 PB |  |  |  |
| Kolmiloikka  21.7. |  | Kira Kytölä Esbo IF | 13,61 PB |  |  |  |
| Kolmiloikka  21.7. |  | Sanna Nygård Vasa IS | 13,11 |  |  |  |
|    |    |    |    |    |  |  |
| Kuulantyöntö  21.7. |  | Senja Mäkitörmä   Varpaisjärven Vire | 16,95 PB |  |  |  |
| Kuulantyöntö  21.7. |  | Kaisa Kymäläinen   Oriveden Ponnistus | 16,11 PB |  |  |  |
| Kuulantyöntö  21.7. |  | Suvi Helin   Tampereen Pyrintö | 15,47 SB |  |  |  |
|    |    |    |    |    |  |  |
| Kiekonheitto  22.7. |  | Sanna Kämäräinen   Lapinlahden Veto | 56,96 SB |  |  |  |
| Kiekonheitto  22.7. |  | Helena Leveelahti   Virtain Urheilijat | 52,43 |  |  |  |
| Kiekonheitto  22.7. |  | Katri Hirvonen   Joensuun Kataja | 52,32 SB |  |  |  |
|    |    |    |    |    |  |  |
| Moukarinheitto  20.7. |  | Krista Tervo Karhulan Katajaiset | 68,60 |  |  |  |
| Moukarinheitto  20.7. |  | Inga Linna Riihimäen Kisko | 65,81 |  |  |  |
| Moukarinheitto  20.7. |  | Merja Korpela Soinin Sisu | 64,30 |  |  |  |
|    |    |    |    |    |  |  |
| Keihäänheitto  21.7. |  | Jenni Kangas   Seinäjoen Seudun Urheilijat | 57,09 |  |  |  |
| Keihäänheitto  21.7. |  | Saara Lipsanen   Lappeenrannan Urheilu-Miehet | 56,66 PB |  |  |  |
| Keihäänheitto  21.7. |  | Heidi Nokelainen   Joensuun Kataja | 53,91 |  |  |  |
|    |    |    |    |    |  |  |
| Seitsenottelu  19.7.–20.7. |  | Maria Huntington   Tampereen Pyrintö | 5858 PB |  |  |  |
| Seitsenottelu  19.7.–20.7. |  | Miia Sillman   Tampereen Pyrintö | 5810 PB |  |  |  |
| Seitsenottelu  19.7.–20.7. |  | Hertta Heikkinen   Joensuun Kataja | 5787 PB |  |  |  |
|    |    |    |    |    |  |  |
WR: maailmanennätys | AR: maanosan ennätys | NR: kansallinen ennätys | CR: kilpailujen ennätys | WL: maailman kauden kärkitulos | EL: Euroopan kauden kärkitulos | kkk: kauden kotimainen kärkitulos | PB: oma ennätys | SB: kauden paras
Aiheesta muualla

Kuvia tai muita tiedostoja aiheesta Kalevan kisat 2018 Wikimedia Commonsissa
Kalevan kisat
| --- | --- |
1900-luku:: 1907 | 1908 | 1909
1910-luku:: 1910 | 1911 | 1912 | 1913 | 1914 | 1915 | 1916 | 1917 | 1918 | 1919
1920-luku:: 1920 | 1921 | 1922 | 1923 | 1924 | 1925 | 1926 | 1927 | 1928 | 1929
1930-luku:: 1930 | 1931 | 1932 | 1933 | 1934 | 1935 | 1936 | 1937 | 1938 | 1939
1940-luku:: 1940 | 1942 | 1943 | 1944 | 1945 | 1946 | 1947 | 1948 | 1949
1950-luku:: 1950 | 1951 | 1952 | 1953 | 1954 | 1955 | 1956 | 1957 | 1958 | 1959
1960-luku:: 1960 | 1961 | 1962 | 1963 | 1964 | 1965 | 1966 | 1967 | 1968 | 1969
1970-luku:: 1970 | 1971 | 1972 | 1973 | 1974 | 1975 | 1976 | 1977 | 1978 | 1979
1980-luku:: 1980 | 1981 | 1982 | 1983 | 1984 | 1985 | 1986 | 1987 | 1988 | 1989
1990-luku:: 1990 | 1991 | 1992 | 1993 | 1994 | 1995 | 1996 | 1997 | 1998 | 1999
2000-luku:: 2000 | 2001 | 2002 | 2003 | 2004 | 2005 | 2006 | 2007 | 2008 | 2009
2010-luku:: 2010 | 2011 | 2012 | 2013 | 2014 | 2015 | 2016 | 2017 | 2018 | 2019
2020-luku:: 2020 | 2021 | 2022 | 2023  | 2024
23am

| 23am Robert Miles |
| --- | --- | --- |

Studioalbumin tiedot
 Julkaistu: 1997
 Formaatti: CD
 Tuottaja(t): Robert Miles
 Tyylilaji: Electronica, Ambient, Pop, Dream house
 Kesto: 60.56
 Levy-yhtiö: Arista Records (Yhdysvallat), Deconstruction Records (Iso-Britannia), Motor Music Records (Saksa), BMG (kansainvälinen)
Robert Milesin muut julkaisut
| Dreamland 1996 | 23am 1997 | Organik 2001 |
23am on Robert Milesin vuonna 1997 julkaisema albumi.
Albumin teko alkoi heti Dreamland-kiertueella, jolloin Miles nauhoitti ääniä jokaisesta kiertuekaupungista. Milesin mukaan albumi kertoo ihmisen elämänkaaren syntymästä kuolemaan. Kiertokaupungeista nauhoitettujen äänien vuoksi albumi voidaan ajatella myös matkakertomuksena.
Albumilta löytyvät neljä laulua sisältävää kappaletta, jotka ovat Robert Milesin ensimmäiset sanoitukset. Sanat kirjoitettiin alun perin italiaksi, josta ne käännettiin englanniksi.
23am:n instrumentaalit ovat mutkikkaampia kuin Dreamlandilla. Kappaleet sisältävät oikeita instrumentteja, kuten saksofonia ja trumpettia syntetisaattorin lisäksi.
Kappaleet

Kaikki kappaleet ovat Roberto Concinan (Robert Miles) käsialaa, jollei toisin mainita.
"Introducing" – 3:25
"A New Flower" – 5:58
Laulu: Barbara Pruna, Robert Miles
"Everyday Life" (Concina, Frank Musker) – 10:30
Laulu: Nancy Danino
"Freedom" (Concina, Musker) – 5:51
Laulu: Kathy Sledge
"Textures" – 3:14
"Enjoy" (Concina, Musker) – 5:55
Laulu: Kathy Sledge
"Flying Away" – 4:59
"Heatwave" – 5:56
"Maresias" – 5:48
"Full Moon" (Concina, Musker) – 6:59
Laulu: Nancy Danino
"Leaving Behind..." – 2:21
Adolf (Cambridgen herttua)

| Adolf |
| --- | --- |
 Cambridgen ensimmäinen herttua
 
Hannoverin käskynhaltija
Valtakausi:  24. lokakuuta 1816 – 20. kesäkuuta 1837

Syntynyt:  24. helmikuuta 1774 Lontoo, Yhdistynyt kuningaskunta
Kuollut:  8. heinäkuuta 1850 (76 vuotta) Lontoo, Yhdistynyt kuningaskunta
Puoliso:  Augusta
Lapset:  Cambridgen herttua Yrjö  Prinsessa Augusta Prinsessa Maria Adelaide
Koko nimi:  Adolphus Frederick
Suku:  Hannover
Isä:  Yrjö III
Äiti:  Charlotte von Mecklenburg-Strelitz
Nimikirjoitus:  
Adolphus (Adolf) Frederick, Cambridgen ensimmäinen herttua, Tipperaryn kreivi, paroni Culloden (24. helmikuuta 1774 Lontoo – 8. heinäkuuta 1850 Lontoo) oli Ison-Britannian kuningasperheen jäsen ja sotamarsalkka, joka toimi Ison-Britannian kanssa personaaliunionissa olleen Hannoverin käskynhaltijana vuosina 1816–1837. Hän oli kuningas Yrjö III:n seitsemäs ja nuorin poika.
Adolf opiskeli Göttingenin yliopistossa Saksassa ja aloitti sotilasuransa Hannoverin armeijassa. Ranskan vallankumoussotiin liittyneen Hollannin-sotaretken aikana vuonna 1793 hän toimi brittien etujoukkojen komentajana ja haavoittui vakavasti sekä jäi vangiksi Hondschooten taistelussa, mutta vapautui pian. Seuraavana vuonna Adolf pääsi jäseneksi Englannin parlamentin ylähuoneeseen. Vuonna 1801 häntä varten luotiin Cambridgen herttuan sekä Tipperaryn kreivin arvot, ja seuraavana vuonna hänet nimitettiin valtakunnanneuvoston jäseneksi. Adolf sai vuonna 1803 vastuulleen Hannoverin puolustuksen, mutta hänet erotettiin pian tästä tehtävästä. Hänet ylennettiin sotamarsalkaksi vuonna 1813 ja nimettiin Hannoverin käskynhaltijaksi vuonna 1816. Kun Hannoverin vaaliruhtinaskunta korotettiin kuningaskunnaksi, Adolfista tuli vuonna 1831 sen varakuningas. Kaksi vuotta myöhemmin hän säädätti Hannoverille uuden perustuslain. Britannian ja Hannoverin unioni purkautui vuonna 1837, jolloin herttua Adolf palasi Englantiin ja asui siellä lopun ikänsä.
Adolfin poika oli sotamarsalkka, Cambridgen herttua Yrjö.
Aiheesta muualla

Kuvia tai muita tiedostoja aiheesta Adolf (Cambridgen herttua) Wikimedia Commonsissa
23 minuuttia helvetissä

Kirjan suomenkielisen painoksen kansikuva.
23 minuuttia helvetissä (engl. 23 Minutes in Hell) on kalifornialaisen liikemiehen Bill Wiesen kristinuskoon nojaava teos, joka kertoo kirjoittajan kokemasta näystä, jossa hänet viedään 23 minuutiksi helvettiin. Kirjan julkaisi ensimmäisenä kristillinen kustantamo Charisma House vuonna 2006.
Kirjassa Jumala vie kirjoittajan aamuyöllä 23. marraskuuta 1998 helvettiin. 23 minuutin jälkeen hänet palautetaan takaisin maan päälle, tehtävänään ihmisten varoittaminen ja kertominen pian tapahtuvasta Jeesuksen tulosta. Lisäksi kirjoittaja vertaa kokemuksiaan Raamatun helvettiä ja kadotusta koskeviin teksteihin.
Wiese kertoo olevansa kristitty vuodesta 1970, mutta siitä huolimatta hän ei ollut koskaan opiskellut helvetin olemusta ennen 23. marraskuuta 1998 tapahtunutta kokemustaan. Kirjan mukaan Wiese, joka tuona aikana oli kiinteistönvälittäjä, totesi olevansa sellissä (jonka mitat olivat suurin piirtein 4,6 m × 3,0 m × 4,6 m), jossa oli pahuuden henkilöityminä kaksi kauheasti haisevaa hirviötä, jotka puhuivat pilkkaavasti. Wiese arvioi, että olentojen voima oli noin tuhatkertainen tavalliseen ihmiseen verrattuna. Wiesen mukaan hirviöt paiskasivat hänet kiviseinää vastaan, jolloin hänen luunsa murtuivat, minkä jälkeen he repivät hänen ruumistaan. Hän kertoo onnistuneensa pääsemään sellistä ulos, jossa hän kuuli miljardien Helvettiin tuomittujen ihmisten huudot. Wiese toteaa, että tämän jälkeen hän kohtasi Jeesuksen, joka kehotti häntä kertomaan muille ihmisille, että helvetti on olemassa. Wiese kertoo, että hänen kokemuksensa päättyi siihen, kun hän makasi olohuoneensa lattialla huutaen kauhusta.
Aiheesta muualla

Bill Wiesen puhe kokemuksestaan Kansasissa pidetyssä kokouksessa
Kotkan Vapaakirkko

| Kotkan Vapaakirkko |
| --- | --- |

Sijainti:  Kotka
Koordinaatit:  60°27′50.8″N, 026°56′19.6″E
Seurakunta:  Kotkan Vapaaseurakunta
Rakentamisvuosi:  1914
Suunnittelija:  Arthur Gauffin
Materiaali:  puu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kotkan vapaaseurakunta eli Kotkan Vapaakirkko tai Vapaakirkko Beetel on Kotkassa toimiva vapaaseurakunta. Seurakunta kuuluu Suomen Vapaakirkko-kirkkokuntaan. Seurakunta on perustettu vuonna 1908 Karhulan alueella vaatturi Lehtisen toimesta. Aikaisemmin Kotkassa on toiminut myös vuonna 1885 perustettu ruotsinkielinen vapaaseurakunta, joka lakkasi toimimasta 1950-luvulla. Seurakunta kokontuu Kotkan Kotkansaarella osoitteessa Mariankatu 18. Rakennuksen on suunnitellut Arthur Gauffin ja se valmistui vuonna 1914. Rakennusosuuskunta Bethel rakensi kirkon 1914 Mariankadun ja Kapteeninkadun kulmaan. Suomenkieliset lunastivat kirkon itselleen ja palkkasivat saarnaajan 1921.
Kotkan vapaaseurakunnan toimintaan kuuluu jumalanpalvelusten ja rukousiltojen lisäksi lapsi- ja nuorisotyö, kahvilatoiminta sekä monikulttuurinen työ.
Aiheesta muualla

Kuvia tai muita tiedostoja aiheesta Kotkan Vapaakirkko Wikimedia Commonsissa
Kotkan Vapaaseurakunta (Arkistoitu – Internet Archive)
Kotkan arkkitehtuurikohteita (Arkistoitu – Internet Archive)
Ahmad al-Jabir al-Sabah

| Ahmad al-Jabir al-Sabah |
| --- | --- |
 
Kuwaitin emiiri
Edeltäjä:  Salim al-Mubarak al-Sabah
Seuraaja:  Abdullah al-Salim al-Sabah

Syntynyt:  1855 Kuwait (kaupunki), Kuwait
Kuollut:  1950
Puoliso:  7
Lapset:  28
Suku:  Al Sabah
Uskonto:  sunnalaisuus
Ahmad al-Jabir al-Sabah (arab. أحمد الجابر الصباح‎, 1885–1950) oli Kuwaitin hallitsija, šeikki vuosina 1921–1950. Hän oli Al Sabahin dynastian kymmenes hallitsija. Hän oli Jabir II Al-Sabahin poika, tämä hallitsi maata 1915–1917. Ahmad al-Jabir al-Sabah astui valtaan vuonna 1921 setänsä Salim al-Mubarak al-Sabahin kuoleman jälkeen.
Ahmad suostui periaatteessa hallitsemaan yhdessä ylhäisten neuvoston kanssa. Neuvosto nimitettiin, mutta sitä ei koskaan kutsuttu kokoon. Ahmad oli vallassa 1922 kun Kuwait, Saudi-Arabia ja Irak sopivat rajoistaan, ja sai pienemmän alueen kuin mitä hänen isoisänsä oli odottanut.
Vallan lisäksi Ahmad piti valtion tulot omassa hallinnassaan. Parlamentti sääti perustuslain, jonka mukaan öljytuloja jaettaisiin kansalaisille, mutta Ahmad hajoitti parlamentin 1938 ja 1939.
Neljä Ahmad al-Jaber al-Sabahin poikaa on ollut Kuwaitin emiirinä:
Jabir al-Ahmad al-Jabir al-Sabah 1977–2006
Sabah al-Ahmad al-Jabir al-Sabah	2006 – 2020
Nawaf al-Ahmad al-Jabir al-Sabah	2020 – 2023
Mishal al-Ahmad al-Jabir al-Sabah	2023 alkaen
Koei-Kan

| Koei-Kan |
| --- | --- |
Tunnetaan myös nimillä:  Koei Kan Karate
Perustettu:  1952
Alkuperämaa:   Japani
Perustaja(t):  Eizo Onishi
Vaikutteet:  Okinawalaiset kamppailulajit, kiinalaiset kamppailulajit
Löydä lisää urheiluaUrheilun teemasivulta
Koei-Kan Karatedō on japanilaisen Eizo Onishin vuonna 1952 perustama karaten tyylisuunta. Tyylisuunnan nimi koostuu sanoista Ko (onnellisuus), Ei (hyvinvointi) ja Kan (sali/talo).